обем на износа на САЩ, както е посочено в таблицата в съображение 51.
 —
 Таблицата показва също така, че най-високите средни експортни цени са тези за държави като Канада и Норвегия, на които САЩ продават 92 % от общия си износ. Както е обяснено в съображение 53, тези по-високи експортни цени се дължат на по-високата себестойност на изходната суровина (като например себестойността на канола).
 —
 Износът на биодизел за ЕС ще бъде основно смес от различни видове биодизел поради различните климатични условия в ЕС. Биодизелът, предназначен за използване в Северна Европа, ще бъде предимно този с по-добра устойчивост на ниски температури.
 —
 В резултат на това изчисляването на обикновена средна експортна цена за целите на настоящата оценка дава точна представа за средната цена, която би била наблюдавана на пазара на Съюза, като не се придава несъразмерна тежест на износа за Канада и Норвегия, предвид комбинацията от видове биодизел, които вероятно ще бъдат изнасяни за Съюза, където климатичните условия се различават значително в отделните държави членки.
 (55)
 Като взе предвид всички горепосочени елементи, Комисията изчисли средна експортна цена в размер на 682 USD на тон (617 EUR). Тази средна експортна цена от 617 EUR е цена FOB, към която трябва да се добавят разходите за морско навло и застраховки, за да се достигне до цена CIF. Тези разходи бяха изчислени на около 52 USD на тон (47 EUR) в искането за преглед с оглед изтичане на срока на действие на мерките.
 (56)
 Комисията счита, че сумата от 47 EUR на тон е приемлива стойност за допълнителните разходи за морско навло и застраховки за другите местоназначения. Поради това средната експортна цена на САЩ за трети държави бе определена на 617 EUR (FOB), което означава, че дори ако се добавят разходите за морско навло и застраховки, съществуващото мито (6,5 %) (като цяло закръглено на 104 EUR на тон, за да се покрият и някои допълнителни разходи след вноса) при внос от САЩ в ЕС (общо около 721 EUR) би било много по-ниско от цената франко завода на промишлеността на Съюза от 771 EUR на тон.
 (57)
 Като резултат това показва, че производителите износители в САЩ биха имали възможност да продават на цена под 771 EUR на тон, за да навлязат на пазара на Съюза, и че за тях това би било стимул за пренасочване на част от настоящия износ за трети държави към пазара на Съюза, тъй като цените му са по-привлекателни от тези на пазарите на някои други трети държави.
 3.3.4. Свободен капацитет
 (58)
 Поради липсата на съдействие от страна на производителите в САЩ Комисията установи производствения капацитет на САЩ въз основа на информацията, налична на уебсайта на Администрацията за информация в областта на енергетиката на САЩ (EIA).
 (59)
 Производителите на биодизел в САЩ са длъжни да отчитат пред този орган (съответно ежегодно и месечно) съществуващия и планирания си производствен капацитет, както и своето производство, материали за влагане, запаси и продажби на биодизел.
 По данни, събрани от EIA, по време на РПРП капацитетът на производителите на биодизел в САЩ е възлизал на